Anjelo wa Yerusalemu

Anjelo wa Yerusalemu, O.Carm. (Yerusalemu, leo Israeli/Palestina, 1185 – Licata, Sicilia, Italia, 1220) alikuwa mtawa na padri aliyefia dini.

Anaheshimiwa na Kanisa Katoliki kama mtakatifu.

Sikukuu yake huadhimishwa tarehe 5 MeiMartyrologium Romanum: ex Decreto Sacrosancti oecumenici Concilii Vaticani II instauratum auctoritate Ioannis Pauli P.P. II promulgatum, Romae 2001, ISBN 8820972107. 

Maisha
Anjelo alizaliwa Yerusalemu katika familia ya Wayahudi. 

Mama yake alipoongokea Ukristo, Anjelo alibatizwa pamoja na pacha wake, Yohane.Sant' Angelo da Gerusalemme (di Sicilia) 
Baada ya wazazi wao kufariki mapema, mapacha hao walijiunga na utawa wa Wakarmeli wakiwa na umri wa miaka 18. Wakati huo walikwishaweza kuongea Kigiriki, Kilatini na Kiebrania.  

Alipofikia umri wa miaka 26 hivi, Anjelo alipewa upadrisho huko Yerusalemu, akaanza kusafiri nchi nzima. Alipoanza kujulikana kwa miujiza yake, alikimbilia makao ya upwekeni juu ya Mlima Karmeli. 

Inasemekana huko alipata njozi iliyomuelekeza kwenda Italia akahubiri dhidi ya wazushi. 

Alipofika katika kisiwa cha Sicilia, umati wa watu ulimkimbilia ili kupata miujiza.  

Alipojaribu kumuongoa mzushi Berengarius, aliuawa huko Licata, akifa siku 4 baada ya kupigwa, huku akiomba muuaji asamehewe.   

Heshima baada ya kifo
Kaburi lake huko Licata likawa mahali pa hija. Hatimaye Papa Pius II alithibitisha utakatifu wake.   

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

 Tanbihi 

Viungo vya nje

  Tovuti ya Wakarmeli
 Sant' Angelo da Gerusalemme (di Sicilia) Martire, carmelitano
 Santuario di Sant' Angelo da Gerusalemme (di Sicilia) Martire, carmelitano in Licata 

Category:Waliozaliwa 1185
Category:Waliofariki 1220
Category:Wakarmeli
Jamii:Mapadri
Jamii:Wakaapweke
Category:Watakatifu wa Israeli
Category:Watakatifu wa Italia